**TEHNISKĀ SPECIFIKĀCIJA**

**tirgus izpētei *„Ugunsgrēka atklāšanas un trauksmes signalizācijas sistēmas tehniskā projekta izstrāde un uzraudzība darbu izpildes laikā, objektu civilās aizsardzības shēmu un telpu evakuācijas plānu izstrāde”***

* *Pasūtītājs* **–** Rīgas pašvaldības SIA „Rīgas satiksme”.
* *Galvenais CPV kods:* 71323200-0 – Iekārtu inženiertehniskās projektēšanas pakalpojumi.
* *Papildus CPV kods:* 71248000-8 – Projekta un dokumentācijas uzraudzība.
* *Pakalpojuma apraksts*
1. Vispārējās prasības:
	1. Ugunsgrēka atklāšanas un trauksmes signalizācijas sistēmas (turpmāk – UATS) tehniskā projekta izstrāde un uzraudzība darbu izpildes laikā, objektu civilās aizsardzības shēmu un telpu evakuācijas plānu izstrāde.
2. Prasības UATS tehniskā projekta, objektu civilās aizsardzības shēmu un telpu evakuācijas plānu izstrādei:
	1. Projektēšanas darbi un attiecīgo plānu izstrādes darbi jāveic saskaņā ar Latvijas Republikā spēkā esošajiem normatīvajiem aktiem, Latvijas būvnormatīviem un atbilstoši Valsts standartiem.
	2. Tehniskās dokumentācijas eksemplāru skaits: **3 eksemplāros drukātā veidā un 1 digitālā veidā (uz datu nesēja), t.i.:**
		1. teksta materiāli elektroniskā formā, izmantojot Microsoft Office programmnodrošinājumu;
		2. grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu;
		3. viss projekts kopā *\*.pdf* formātā;
		4. visas tāmes *\*.excel* formātā;
		5. visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli.
	3. Tiek sastādīts projektēšanas uzdevums, kurā norāda:
		1. Ar UATS izsargājamās ēkas/ telpas;
		2. Projektējamās UATS veidu;
		3. UATS kontroles un vadības paneļa (-u) ražotāju un modeli;
		4. UATS kontroles un vadības paneļa (-u) atrašanās vietu (-as);
		5. UATS funkcijas kontrolējot vai vadot inženiertehniskās sistēmas;
		6. Citas nozīmīgas prasības priekš UATS darbības.
3. Prasības UATS tehniskā projekta uzraudzībai darbu izpildes laikā:
	1. Nodrošināt, ka UATS ierīkošanas laikā attiecīgie darbi tiek veikti saskaņā ar izstrādāto UATS tehnisko projektu un Latvijas Republikā spēkā esošajiem normatīvajiem aktiem.
	2. Ja UATS ierīkošanas laikā tiek konstatēta nepieciešamība veikt korekcijas/ papildinājumus izstrādātajā UATS tehniskajā projektā, tad attiecīgās izmaiņas tiek saskaņotas ar Pasūtītāju un veiktas visas nepieciešamās darbības UATS tehniskā projekta izmaiņām, ievērojot saistošos tiesību aktus.
* *Papildus informācija:*

**Vēršama uzmanību, ka:**

1. Pasūtītājs atklātā konkursa rezultātā plāno slēgt Vispārīgo vienošanos starp vienu vai vairākiem Izpildītājiem par tiesībām izstrādāt UATS tehnisko projektu un veikt tā uzraudzību darbu izpildes laikā, kā arī izstrādāt objektu civilās aizsardzības shēmu un telpu evakuācijas plānu vienā vai vairākos Pasūtītāja objektos.
2. Tirgus izpētes mērķis ir noteikt un raksturot attiecīgā laikposmā slēdzamos līgumus un paredzēt noteikumus, saskaņā ar kuriem tie tiks slēgti.
3. **Gan tirgus izpētes ietvaros, gan atklātā konkursa ietvaros cenu apzināšanai ugunsgrēka atklāšanas un trauksmes signalizācijas sistēmas tehniskā projekta izstrādē un uzraudzībā darbu izpildes laikā, objektu civilās aizsardzības shēmas un telpu evakuācijas plāna izstrādē kā** **bāzējošais objekts tiek izvēlēts 6.Autobusu parks, Kleistu iela 28, Rīga** (skatīt 6.Autobusa parka teritoriālo plānu).
4. **Atklātā konkursā iesniegtie piedāvājumi tiks izmantoti, lai noteiktu/ atlasītu Vispārīgās vienošanās dalībniekus, t.i., Pasūtītājs izvēlies 3 (trīs) pretendentus, kuru piedāvājumi vērtēšanā būs ieguvuši augstāko punktu skaitu, un piešķirtu Vispārīgās vienošanās slēgšanas tiesības**.

*Ja, kāds no izraudzītajiem dalībniekiem (t.i., pretendentiem) atsakās slēgt Vispārīgo vienošanos ar Pasūtītāju, tad Vispārīgās vienošanās slēgšanas tiesības tiek piešķirtas dalībniekam (t.i., pretendentam), kura piedāvājums ir ieguvis nākamo lielāko punktu skaitu.*

1. Ar Vispārīgās vienošanās noslēgšanu attiecīgie pakalpojuma sniedzēji iegūst tiesības piedalīties iepirkuma/-u procesā/-os un tā/-o rezultātā noslēgt darījumus ar Vispārīgās vienošanās noteikto pakalpojumu sniedzēju par UATS tehniskā projekta izstrādi un uzraudzību darbu izpildes laikā, objektu civilās aizsardzības shēmu un telpu evakuācijas plānu izstrādi attiecīgajam Pasūtītāja objektam.

*Iepirkuma procesā tiks vērtēta dalībnieku iesniegtā Tehniskā piedāvājuma, Darbu izpildes kalendārais grafika un Finanšu piedāvājuma atbilstība Tehniskās specifikācijas prasībām par attiecīgo Pasūtītāja objektu.*

*Darījuma slēgšanas tiesības par attiecīgo Pasūtītāja objektu tiks piešķirtas tam iepirkuma procesa dalībniekam, kura piedāvājums vērtēšanā būs ieguvis augstāko punktu skaitu.*

* *Vispārīgās vienošanās darbības termiņš:* ne ilgāk kā 2 (divi) gadi no vispārīgās vienošanās noslēgšanas brīža.
* *Vispārīgās vienošanās darbības vieta:* Rīgas pilsētas teritorija.
* **Finanšu piedāvājuma sagatavošanai pretendentam pēc pieprasījuma tiks nodrošināta iespēja veikt objekta apsekošanu.**